section_heading: Životopis
paragraph_text: Bio je najodlikovaniji njemački borac. Početkom 1945. god. odlikovan je zlatnim Njemačkim križem, pilotskom izviđačkom značkom s dijamantima i značkom za sudjelovanje u bliskoj borbi s 2.000 letova u dijamantima. Također je jedini pripadnik njemačkih oružanih snaga u Drugom svjetskom ratu koji je odlikovan Viteškim križem željeznog križa s zlatnim hrastovim lišćem, mačevima i dijamantima. U veljači 1945. god. njegov zrakoplov je pogođen protuzrakoplovnom vatrom, a Rudel je ranjen u desnu butinu. Unatoč tome što mu je ozlijeđena noga amputirana Rudel je zahvaljujući protezi nastavio letjeti. Predao se američkim snagama u svibnju 1945. god. Preselio se u Argentinu 1948. god.